Document ID: 31988R2038

*****
ΚΑΝΟΝΙΣΜΟΣ (ΕΟΚ) αριθ. 2038/88 ΤΗΣ ΕΠΙΤΡΟΠΗΣ
της 8ης Ιουλίου 1988
για την κατάργηση της ποσοστώσεως κατά την εισαγωγή στην Πορτογαλία, για ορισμένα αυγά με τρόφλι που προέρχονται από την Κοινότητα με τη σύνθεσή της στις 31 Δεκεμβρίου 1985 που καθορίστηκε από τον κανονισμό (ΕΟΚ) αριθ. 4071/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257,
τον κανονισμό (ΕΟΚ) αριθ. 493/86 του Συμβουλίου της 25ης Φεβρουαρίου 1986 για τον καθορισμό των αρχικών ποσοστώσεων για το 1986 που εφαρμόζονται στην Πορτογαλία για ορισμένα προϊόντα του τομέα των αυγών και του κρέατος πουλερικών προελεύσεως της Κοινότητας, με τη σύνθεσή της στις 31 Δεκεμβρίου 1985 (1), και ιδίως το άρθρο 2,
Εκτιμώντας:
ότι για το έτος 1988 εφαρμόζεται κατά την εισαγωγή στην Πορτογαλία αυγών με τσόφλι που υπάγονται στη διάκριση 0407 00 30 της συνδυασμένης ονοματολογίας, ποσόστωση που καθορίστηκε από τον κανονισμό (ΕΟΚ) αριθ. 4071/87 της Επιτροπής (2)·
ότι το άρθρο 269 παράγραφος 2 στοιχείο δ) της πράξης προσχώρησης προβλέπει ότι όταν οι εισαγωγές που πραγματοποιούνται στην Πορτογαλία κατά τη διάρκεια δύο συνεχών ετών είναι μικρότερες από το 90 % της ετήσιας ποσοστώσεως που έχει ανοιχθεί, καταργούνται οι ποσοτικοί περιορισμοί που ισχύουν στην Πορτογαλία· ότι στην περίπτωση των αυγών με τσόφλι που υπάγονται στη διάκριση 0407 00 30 της συνδυασμένης ονοματολογίας, οι οριστικές στατιστικές κατά την εισαγωγή αποδεικνύουν ότι το όριο αυτό δεν επετεύχθη ούτε κατά το 1986 ούτε κατά το 1987 και συνεπώς θα πρέπει να καταργηθεί η ποσόστωση για τα αυγά αυτά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσόστωση που καθορίστηκε στο άρθρο 1 του κανονισμού (ΕΟΚ) αριθ. 4071/87 καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1988.

Labels: 3
18
17